琴晚放工女友咁岩係灣仔, 於是去左佢lunch 成日去既泰國餐廳食晚飯。香芧茶唔係茶包, 而係真係見到真材實料既一塊塊香芧。飲落去令人可以從一天忙碌中放鬆。牛油果軟殼蟹芒果卷: 本身牛油果同炸軟殼蟹已經係絕配, 加埋香甜既泰國芒果令到個卷入口除清爽之外, 更加有軟熟既芒果吸引口中既味蕾。燒春雞釀黃薑飯: 等左30分鐘, 證明隻雞真係即刻燒。 一黎到已經香氣四溢, 因為外層燒春燒得岩岩好, 皮脆肉香, 春雞肉燒得好滑嫩。.內層既黃薑飯除左有淡淡的黃薑味之外，更加吸收哂春雞既雞汁, 唔錯唔錯。